Adroddiad ysgrifenedig

Ers ysgol gynradd mae athrawon wedi parhau i fod yn ysbrydolaeth a chymorth i mi trwy gydol fy mhrofiad addysgol. Rwyf wedi bod yn ddigon ffodus i edrych ar nifer ohonynt fel modelau rol achos eu hymdrechion parhaus i fy helpu cyrraedd fy mhotensial llawn. Gydag hyn mewn ystyriaeth, mae genai rhagolwg a chredoau positif iawn o beth mae’n cymryd i fod yn athrawes, a’r rolau mabwysiadir. Un o fy mhrif gredoau a ddatblygodd dros amser, yw bod athrawon yn gwneud mwy na dysgu. Mae nifer o rolau a swyddi yn cwympo o dan y teitl o fod yn athrawes yn fy llygaid i, megis gofalu, addasu, cynllunio, bod yn fathemategwyr, gwyddonwyr a cherddorwyr. Mae angen i athrawon allu chwarae’r rolau hyn i gyd pob dydd, os nad o fewn munudau i’w gilydd.(Ashley Lenzini, 2018) Yn ogystal a hyn credaf fod angen i athrawon gael lefelau o gymhelliant uchel i allu rhagori yn eu swydd a chyflawni’r holl rolau hon yn llwyddiannus. Nid yw swydd athrawes yn un hawdd neu syml, mae angen paratoi a chynllunio gwersi a marcio gwaith yn wythnosol, a rhanfwyaf o’r amser gwneir hyn tu allan i’r dosbarth. Felly mae’n rhaid cael y cymhelliant hynny i ymdrechu eu gorau glas yn gyson er mwyn sicrhau’r gorau i’w disgyblion. Gellir ddweud fod y cymhelliant hyn yn datblygu o’r eisiau gwirioneddol o fod yn athro. Teimlaf hefyd fod y gallu i gydweithio a chynnal perthnasoedd yn sgil hanfodol i athrawes feddiannu. Trwy weithio gyda’ch cyd-athrawon, y gymuned allanol, a rhieni eich disgyblion, darparai gymaint fwy o fanteision o ran gwneud eich swydd chi’n haws ac addysg eich disgyblion yn well. I gefnogi hyn, cydnabyddaf geiriau K. Sujutha a nodai fod addysg yn ‘social activity in which, in addition to the school, society plays the role of a facilitator and a partner’. Mae modd i ysgolion weithio llaw mewn llaw gyda’r gymuned leol i ddarparu amrywiaeth o brofiadau addysgol i’w disgyblion. Gyda’r syniadau hyn mewn ystyriaeth, trafodwn i’r heriau a’r cyfleoedd mae ysgolion yn gwynebu, trwy gysylltu fy nghredoau gyda sut maent yn goresgyn ac ymateb iddynt. 
[bookmark: _GoBack]Er fod pob ysgol yn wahanol, profir tebyg. Mae diffyg arian yn broblem gwynebai’r rhanfwyaf o ysgolion ac yn amlwg caiff effaith arwyddocaol ar yr addysg gellir ddarparu. O ganlyniad i ddiffyg buddsoddi, gwelir effeithiau megis diffyg adnoddau neu rhai goroesol, technoleg arafach, dosbarthiadau mwy, a llai o arian i wario ar ddeunyddiau (Melissa Kelly, 2019). Pan fod ysgolion ac athrawon angen delio gyda’r pwysau ychwanegol hyn, cwtogai ar eu gallu i addysgu a chefnogi eu disgyblion i gyrraedd eu potensialau llawn. Er engraifft gyda dosbarthiadau mwy, mae’n anoddach i athrawon ddarparu digon o sylw i bob unigolyn. Dangosai ymchwil fod plant yn buddio o ddosbarthiadau llai oherwydd manteision fel mwy o gymorth unigol, mwy o hyder i ateb a gwersi tawelach sy’n cynyddu ffocws (Hopelands Blog, 2019). Trwy gyfeirio at y sgiliau hanfodol mae angen i athrawes gael felly, gellir awgrymu fod angen y sgiliau o addasu a threfnu er mwyn gwneud y gorau allan o’r sefyllfa. Hynny yw, buasai athrawes da yn fy llygaid i yn sylwi ar yr anhawsterau a ddaw o gael dosbarth mawr ac addasu i greu amgylchedd mwy strwythuredig. Trwy gyflwyno amseroedd penodol yn y gwersi o weithio mewn grwpiau llai, manteisir ar y buddiannau a ddaw o gydweithio yn ogystal a rhoi’r cyfle i blant swil ofyn cwestiynnau o flaen grwp llai. Dylid hefyd geisio cyfeirio gymaint o ffocws ac adborth unigol ag y gellir, boed ar ddiwedd darn o waith neu cynnig sesiynau trafod un ar un (Pls Classes, 2018). Daw’r angen am gymhelliant uchel hefyd i mewn i’r anhawster hyn o ddiffyg arian. Rhaid bod yn barod i ymroddi eich amser tuag at gynllunio gwersi a marcio gwaith o flaen llaw, er mwyn cwtogi ar y problemau sydd yno yn barod o ganlyniad i ddosbarth mawr. Yn ychwanegol i hyn, gellir goresgyn rhai o’r problemau a ddaw o ddiffyg adnoddau neu adnoddau goroesol trwy gysylltu efo’ch cyd-athrawon a’r gymuned leol. Mae’r gymuned tu allan i waliau’r ysgol yn gallu cynnig gymaint o gymorth a phrofiadau addysgol iddych am ddim, neu am bris resymol, ac felly dylid manteisio ar hynny. Er enghraifft fel mae Ysgol Gynradd Lon Las yn gwneud, gellir ymweld â’r eglwys leol i wneud dysgu am Gristnogaeth yn wers mwy ymarferol ac hwylus, neu gwahodd clybiau chwaraeon leol i mewn i gynnig sesiynau blas. Gwelir manteision i’r gymuned yn ogystal â’r ysgol trwy wneud pethau fel hyn, gan felly cefnogi fy nghred o bwysigrwydd athrawon yn gweithio gyda’r gymuned.
Ar y cyfan, mae ysgolion yn cadw perthnasoedd cryf gyda rhieni eu disgyblion, trwy sicrhau cyfarthrebu cyson a dealltwriaeth o‘r hyn mae eu plant yn gwneud. Ond o dro i dro, mae athrawon yn gallu dod ar draws rhieni sy’n anhapus am rai agweddau megis eu dull dysgu, pa dosbarth rhoddir eu plant ynddo, neu’r pwnc ar gyfer y tymor. O ganlyniad, gallai rhoi straen ar athrawon oherwydd yr angen i gyfiawnhau dewisiadau oedd yn eu llygaid nhw yn gywir. Dyma ble gellir eto gyfeirio at yr angen i gynnal perthynas gyda’r pobl o’ch gwmpas, megis eich cyd-athrawon am gymorth, a’r rhieni i ddatrys y broblem mewn ffordd aeddfed, heb effeithio ar eich disgybl. Mae gan Ysgol Gynradd Lon Las bolisi drws agored a olygai eu bod yn cyfarthrebu’n gyson gyda’r rhieni boed trwy nosweithau agored, gwybodaeth ar eu gwefan neu adroddiadau ffurfiol ar ddiwedd y tymor. (Prosbectws YGG Lon Las, 2021). Mae hefyd ganddynt ‘System Gwyno Swyddogol’ i drafod unrhyw bryderon am y cwricwlwm neu addoli yn ogystal â nodi y dylai unrhyw mân gwynion gael ei godi gyda’r athro dosbarth. Dyma enghreifftiau o sut all athrawes a’r ysgol felly, oresgyn ac osgoi unrhyw broblemau neu wrthdaro gyda rhieni eu disgyblion. Gellir hefyd, unwaith eto, nodi pwysigrwydd cymhelliant uchel yn yr achos hyn o ran cofio mai lles ac addysg y disgyblion sy’n flaenoriaeth. Hynny yw, mabwysiadu’r cymhelliant i weithio trwy’r broblem mewn ffordd resymol fel na fydd addysg eich disgyblion yn cael ei ymyrru o ganlyniad i sefyllfa ni ddylai effeithio arnynt.
Anhawster arall i ysgolion ac athrawon yw’r graddfeydd mae plant yn datblygu. Rhaid cydnabod nid yw pob plentyn yn mynd i fod yr un peth o ran ymddygiad a deallusrwydd, gyda rhai plant yn cambihafio neu eraill ddim yn deall y dasg. Mae’n hanfodol yn fy marn i, bod gan athrawes y sgiliau i adnabod yr ymddygiadau gwahanol hyn a gwybod sut i ymateb yn gywir iddynt. Ar y cyfan, mae dangos emosiynau positif yn cael effaith bositif ar ddisgyblion, tra fod emosiynau negyddol yn cael effaith gwrthgyferbyniol. Ond mewn sefylla ble nad yw plentyn yn deall y gwaith, rhaid i’r athrawes ei gywiro gan greu ymdeimlad o ddicter a rhwystredigaeth ynddo. Gall hyn yna arwain at gymhelliant yn y plentyn i geisio oresgyn y broblem, gan awgrymu fod emosiynau negatif yn gallu achosi canlyniad positif (Debora Rodrigo-Ruiz, 2016). Mae’n bwysig felly i athrawes ddeall yr ymateb priodol wrth ymdrin â phlant.	 	Yn ychwanegol i sgiliau athrawes o addasu sut cyfleith ei hun, mae’n bwysig iddi hefyd adnabod y ffordd orau mae ei disgyblion yn dysgu. Ni all athrawon greu amgylcheddau personol neu gymhellol heb ddod i nabod eu disgyblion (Steve Barkley, 2019). Yn yr un modd, rhaid gallu monitro cynnydd pob disgybl yn unigol er mwyn cadw golwg allan am unrhyw un sy’n cwympo tu ol. Ac felly wrth gydnabod unigrwyedd pob unigolyn gellir ddarparu’r addysg gorau posib trwy addasu eich dysgu i gwrdd a’u hangenion. Mae dysgu trwy adnabod gwahaniaethau rhwng disgyblion yn rhan allweddol, ond ar yr un pryd y rhan anoddach o fod yn athrawes (Rafiath Rashid Mithila, 2015). Gellir eto gysylltu hyn gyda’r angen am gymhelliant uchel mewn athrawes. Trwy osod a marcio gwaith yn gyson, caniateuir ymwybyddiaeth cyson o gynnydd pob unigolyn i wybod pwy sydd angen mwy o gymorth nag eraill. Ac felly i ddod dros y problem o wybod y ffordd orau o ddysgu, mae sgiliau addasu a chyfarthrebu athrawes angen bod yn dda i gynorthwyo ei dysgu. Yn ogystal, trwy gydnabod hyn, darparai cefnogaeth pellach i fy nghred bod athrawon yn gwneud mwy na dysgu, mae llond llaw o sgiliau defnyddir pob dydd.
Wrth ddod i gasgliad, parhaf i fod yn hyderus yn fy nghredoau a thybiaethau ynglŷn â bod yn athrawes Cyfnod Sylfaen. Mae fy ymchwil yn ystod yr adroddiad hyn, ynghyd â fy mhrofiadau pontio, wedi datblygu fy nghredoau trwy ehangu fy nealltwriaeth o sut all fabwysiadu’r rhinweddau a gweithredoedd trafodais bod o fudd i fy nyfodol fel athrawes. Atgyfnerthaf felly, bod gan athrawes mwy nag un rol heblaw dysgu, gyda meddiannu cymhelliant uchel yn cael ei weld yn fy llygaid i fel ffactor hanfodol, yn ogystal â’r gallu i gynnal perthnasoedd gyda’r pobl o’ch gwmpas, megis y gymuned leol. Gydag hyn mewn ystyriaeth, bwriadaf i gysylltu fy nghredoau gyda’r safonau proffesiynol ar gyfer addysgu. Er enghraifft un o ofynion safon addysgeg yw i wahaniaethu rhwng disgyblion i ‘ddiwallu anghenion yr holl dysgwyr’(Hwb,2020). Ac felly i gyflawni hyn bwriadaf i ddod i adnabod pob disgybl fel unigolyn er mwyn eu haddysgu yn y ffordd gorau posib iddyn nhw. Nodwyd hefyd o dan y safon cydweithredu, y dylai athro ‘manteisio ar gyfleoed i gydweithio’ sy’n cyd-fynd gyda fy ngred o gynnal perthnasoedd gyda’r pobl o’ch gwmpas i agor y drysau ar gyfer amrywiaeth o brofiadau addysgol i ddisgyblion fy nyfodol. 

